OpenLLM-France/wikimedia huggingface dataset:
# Bernd Lucke

Bernd Lucke (19 d'agost de 1962) és un economista i polític alemany, membre del Parlament Europeu per Alemanya. És membre dels Reformistes Liberal-Conservadors, que forma part dels Conservadors i Reformistes Europeus.
És professor de macroeconomia a la Universitat d'Hamburg, cofundador de "Wahlalternative 2013" ("Alternativa Electoral 2013") i membre fundador d'Alternativa per Alemanya. Lucke va perdre el lideratge de l'AfD contra Frauke Petry el juliol de 2015, fet que es va considerar un canvi del partit cap a posicions extremistes; posteriorment, va abandonar el partit. El mateix juliol de 2015, juntament amb altres antics membres d'AfD, va fundar el partit polític Liberal-Konservative Reformer (antigament ALFA).

## Referències

* ↑ Borràs, Jordi. «Alternativa per a Alemanya no conquereix el cor de Berlín». El Temps, 04-06-2018. [Consulta: 6 febrer 2020].
* ↑ «Ex-chief of German anti-euro party starts new eurosceptic group». Yahoo News, 19-07-2015.
* ↑ «Germany's ex-AfD leader sets up new eurosceptic party». Reuters UK. Arxivat de l'original el 2015-08-21. [Consulta: 30 març 2018].
* ↑ ((SPIEGEL ONLINE, Hamburg, Germany)). «ALFA: AfD-Gründer Bernd Lucke gründet neue Partei». SPIEGEL ONLINE, 19-07-2015.
* ↑ GmbH, Frankfurter Allgemeine Zeitung. «Partei um Bernd Lucke: Alfa findet einen neuen Namen» (en alemany), 13-11-2016. [Consulta: 13 novembre 2016].
# Insígnia de l'Assalt General

La Insígnia d'Assalt General (alemany: Allgemeines Sturmabzeichen) va ser una condecoració militar concedida durant la Segona Guerra Mundial al personal de l'exèrcit alemany, les Waffen-SS I l'Ordnungspolizei (policia de l'ordre) que donessin suport a un atac d'infanteria però no formaven part d'unitats específiques d'infanteria i, per tant, no es podien classificar per a la Insígnia de l'Assalt d'Infanteria. Va ser instituïda pel general Walther von Brauchitsch l'1 de juny de 1940.

## Criteris d'adjudicació

La medalla va ser dissenyada originalment per a la presentació als enginyers de combat, així com als membres de l'artilleria, els antiaeris i els antitancs que donaven suport a les unitats d'infanteria en combat. També es podria atorgar al personal mèdic que atén les baixes del camp de batalla en "condicions de combat a prop". Abans de la introducció de la Insígnia de Destrucció de Tancs, la Insígnia d'Assalt General es podia conferir per a la destrucció amb una sola mà de tancs o vehicles blindats.
Altres factors determinants per a l'adjudicació:
* Inelegibilitat per a la Insígnia de l'Assalt d'Infanteria
* Participació en tres atacs d'infanteria o blindats en tres dies diferents; o
* Participació en tres assalts indirectes d'infanteria o blindats en tres dies diferents.

## Disseny

La decoració, dissenyada per l'empresa berlinesa Wilhelm Ernst Peekhaus, era un disc ovalat que mesurava 5,3 cm per 4,2 cm per 0,6 cm d'ample. Una corona de cinc fulles de roure recorre la circumferència a cada costat de la medalla amb un parell de glans a la base. Dins de la corona hi ha una gran àguila a l'estil de la Wehrmacht amb les ales plegades agafant una esvàstica que supera una baioneta creuada i una granada de pal. La medalla es mantenia al seu lloc a l'uniforme amb un passador i una captura.
A partir del 22 de juny de 1943, la medalla es va adaptar amb una petita placa a la base amb 25, 50, 75 o 100 per reconèixer aquells soldats que havien participat en nombrosos atacs. Aquests es coneixien com a graus II a V, en conseqüència. A les insígnies de classe IV i classe V, les fulles de roure que recorren la circumferència a cada costat de la medalla, juntament amb la baioneta i la granada de mà, eren de mida més gran. A més, la corona era de color daurat.

## Notes

* 1 2 3 Angolia, 1987, p. 92.
* ↑ Angolia, 1987, p. 96.
* 1 2 Angolia, 1987, p. 92–93.

## Referències

* Angolia, John. For Führer and Fatherland: Military Awards of the Third Reich. R. James Bender Publishing, 1987. ISBN 0912138149.
# Semnodactylus wealii

Semnodactylus wealii és una espècie d'amfibis de la família Hyperoliidae. És monotípica del gènere Semnodactylus. Habita a Lesotho, Sud-àfrica i Eswatini. El seu hàbitat natural inclou arbustos de tipus mediterrani, prades temperades, pantans, aiguamolls d'aigua dolça, corrents intermitents d'aigua dolça, naixents, pastures, àrees d'emmagatzematge d'aigua i estanys.
# Marco de Canaveses

Marco de Canaveses és una ciutat i municipi portuguès del districte de Porto, en la Regió del Nord. La ciutat té una població de 9.042 habitants. Limita al nord amb Amarante, a l'est amb Baião, al sud amb Cinfães, al sud-oest amb Castelo de Paiva i a l'oest amb Penafiel.
És el lloc de naixement de Carmen Miranda.

## Freguesias

* Alpendurada e Matos (Urbana)
* Ariz
* Avessadas
* Banho e Carvalhosa
* Constance
* Favões
* Folhada
* Fornos (Urbana)
* Freixo (Periurbana)
* Magrelos
* Manhuncelos
* Maureles
* Paços de Gaiolo
* Paredes de Viadores
* Penha Longa
* Rio de Galinhas (Urbana)
* Rosem
* Sande
* Santo Isidoro
* São Lourenço do Douro
* São Nicolau (Urbana)
* Soalhães
* Sobretâmega (Periurbana)
* Tabuado (Periurbana)
* Torrão
* Toutosa
* Tuias (Urbana)
* Várzea da Ovelha e Aliviada
* Várzea do Douro
* Vila Boa de Quires
* Vila Boa do Bispo (Periurbana)

## Referències

* ↑ Nuno Pires Soares. Uma população que se urbaniza - Uma avaliação recente Arxivat 2007-06-20 a Wayback Machine. - Cidades, 2004. Instituto Geográfico Português
# Lluís de Requesens i Joan de Soler

Lluís de Requesens i Joan de Soler (?, ~1435 - 1509) fou un alt funcionari reial català, segon comte de Palamós.

## Biografia

Fill del governador Galceran de Requesens i de Santacoloma, de qui va heretar la baronia de Molins de Rei, fou fidel a Joan II durant la guerra civil catalana i declarat «enemic de la terra» per la Generalitat de Catalunya (1462).
El 1468 es convertí en conseller del príncep Ferran i progressà ràpidament arribant a capità de Castellví de Rosanes (1472), baró de Castellvell (1474) i governador general de Catalunya després de la capitulació de Barcelona el 1472. Gaudí d'aquest càrrec durant la segona guerra remença i el mantingué fins que morí.
El 1505, es convertí en el comte de Palamós, en morir el seu germà Galceran de Requesens.

## Matrimonis i descendents

Va estar casat amb Elfa de Cardona Anglesola i de Centelles (1456), amb qui va tenir un fill, Galceran Lluís de Requesens i de Cardona, comte d'Avellino i governador general de Catalunya el 1485, que va arribar a ser alcaid del Castell de Salses el 1505.
En segones núpcies, el 3 d'abril de 1501, casà amb Hipòlita Roís de Liori i de Montcada (c. 1479), amb qui va tenir dos fills: Gaspar, que mor infant, i Estefania de Requesens i Roís de Liori, que n'heretà les possessions.

## Referències

* ↑ «Lluís de Requesens i Joan de Soler». Gran Enciclopèdia Catalana. Barcelona: Grup Enciclopèdia Catalana.
* ↑ Ahumada Batlle, Eulàlia «Les senyores feudals com a hisendades i gestores del patrimoni». Manuscrits: revista d'història moderna [en línia], Núm. 27, 2009, p. 101-111 [Consulta: 19 desembre 2012].
# Clearmont (Missouri)

Clearmont és una població dels Estats Units a l'estat de Missouri. Segons el cens del 2000 tenia 191 habitants.

## Demografia

Segons el cens del 2000, Clearmont tenia 191 habitants, 98 habitatges, i 53 famílies. La densitat de població era de 433,8 habitants per km².
Dels 98 habitatges en un 20,4% hi vivien nens de menys de 18 anys, en un 45,9% hi vivien parelles casades, en un 7,1% dones solteres, i en un 44,9% no eren unitats familiars. En el 41,8% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,67.
Per edats la població es repartia de la següent manera: un 18,8% tenia menys de 18 anys, un 10,5% entre 18 i 24, un 19,4% entre 25 i 44, un 24,6% de 45 a 60 i un 26,7% 65 anys o més.
L'edat mediana era de 46 anys. Per cada 100 dones de 18 o més anys hi havia 74,2 homes.
La renda mediana per habitatge era de 17.361 $ i la renda mediana per família de 36.250 $. Els homes tenien una renda mediana de 26.500 $ mentre que les dones 17.083 $. La renda per capita de la població era de 14.642 $. Entorn del 16,3% de les famílies i el 19,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Clearmont». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Mikolàïvka (Sovetski)

* Per a altres significats, vegeu «Mikolàïvka».
Mikolàïvka (ucraïnès: Миколаївка, rus: Николаевка, Nikolàievka) és un poble de la República Autònoma de Crimea a Ucraïna, que el 2014 tenia 433 habitants. Pertany al districte rural de Sovetski.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Tossal de Barrers

El Tossal de Barrers és una muntanya de 488 metres que es troba entre els municipis de Granyanella i de Tàrrega, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Postiljonen

Postiljonen és un grup de dream pop d'Estocolm (Suècia), fundat l'any 2011 per Mia Bøe, Joel Nyström Holm i Daniel Sjörs. El grup va publicar un disc, Skyer, l'any 2013 i també un EP (l'any següent) titulat All That We Had Is Lost («Hem perdut tot el que teníem»). A més de les composicions originals, el grup incorpora fragments sonors de tota mena de pel·lícules, entre les quals destaquen The Princess Bride i Breakfast at Tiffany's. El seu estil sovint es relaciona amb el de grups com M83 o The Naked and Famous. Per la seva banda, el grup es defineix com un grup de somiadors nostàlgics.

## Discografia

* Skyer (2013)
* All That We Had Is Lost (2014)

## Referències

* ↑ «Atlantis – Postiljonen (+ ALBUM STREAM)». The Dankles. [Consulta: 24 setembre 2014].
* ↑ Lathan, Ryan «Postiljonen: Skyer». Popmatters, 06-09-2013 [Consulta: 24 setembre 2014].
# Scott Parker

Scott Matthew Parker (Lambeth, 13 d'octubre de 1980) és un exjugador professional de futbol anglès que jugava com a migcampista, i que posteriorment fa d'entrenador.

## Referències

* ↑ «Player Profile – Scott Parker». Premier League. Arxivat de l'original el 2012-06-24. [Consulta: 30 març 2011].
# Leslie Woods

Leslie Woods (Reporoa, 6 de desembre de 1922 - Oxford, 15 d'abril de 2007) va ser un matemàtic i enginyer neozelandès.
Després d'una infància no infeliç, però sí difícil i solitària, en un paratge inhòspit de l'Illa del Nord, Woods no va començar la seva escolarització fins als nou anys, quan la família es va traslladar a Auckland. El 1939 va obtenir una beca per estudiar a la universitat d'Auckland, en la qual va començar els estudis d'enginyeria, però el 1941, després de trencar les relacions amb els seus pares, ho va deixar per allistar-se a la Força Aèria de Nova Zelanda, amb la qual va participar en diferents raids de la Guerra del Pacífic. En acabar la guerra el 1945, va canviar definitivament el seu cognom de naixement, Woodhead, pel de Woods i va retornar als seus estudis a Auckland, mentre donava classes vespertines. Es va graduar el 1947 i va obtenir una altra beca pel Merton College (Oxford). El 1950 va obtenir el títol de doctor-enginyer amb una tesi dirigida per Alexander Thom sobre dinàmica de fluids.
Després de treballar uns anys al Laboratori Nacional de Física del Regne Unit, va retornar al Pacífic per a ser professor de les universitats de Sydney (1954-1956) i de Nova Gal·les del Sud (1956-1960). El 1960 va retornar a Oxford on va romandre fins a la seva mort el 2007. El 1990 va passar a ser professor emèrit a la universitat d'Oxford.
La seva obra de recerca va ser en els camps de la termodinàmica, la dinàmica de fluids i la física del plasma, temes sobre els que va publicar una desena de llibres.

## Referències

* ↑ Woods, 2000, p. 1-2.
* ↑ Tee i Wake, 2007a, p. 162.
* ↑ Tee i Wake, 2007b, p. 28.
* ↑ Woods, 2000, p. 144.
* ↑ Woods, 1990, p. 21.
* ↑ Tee i Wake, 2007a, p. 165.
* ↑ Woods, 2000, p. 301.
* ↑ Tee i Wake, 2007a, p. 166.

## Bibliografia

* Tee, Garry; Wake, Graeme «Obituary: Leslie Colin Woods, 6 December 1922 – 15 April 2007» (en anglès). Gazette of the Australian Mathematical Society, Vol. 34, Num. 3, 2007a, pàg. 162-167. ISSN: 0311-0729.
* Tee, Garry; Wake, Graeme «Leslie Woods» (en anglès). Newsletter of the New Zealand Mathematical Society, Num. 100, 2007b, pàg. 28-29. ISSN: 0110-0025.
* Woods, Brian «Prof L C Woods» (en anglès). Newsletter of the New Zealand Mathematical Society, Num. 48, 1990, pàg. 20-21. ISSN: 0110-0025.
* Woods, Leslie C. Against the Tide (en anglès). CRC Press, 2000. ISBN 0-7503-0690-4.

## Enllaços externs

* O'Connor, John J.; Robertson, Edmund F. «Leslie Woods» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Clearview (Oklahoma)

Clearview és un poble dels Estats Units a l'estat d'Oklahoma. Segons el cens del 2000 tenia 56 habitants.

## Demografia

Segons el cens del 2000, Clearview tenia 56 habitants, 24 habitatges, i 13 famílies. La densitat de població era de 127,2 habitants per km².
Dels 24 habitatges en un 25% hi vivien nens de menys de 18 anys, en un 29,2% hi vivien parelles casades, en un 20,8% dones solteres, i en un 45,8% no eren unitats familiars. En el 45,8% dels habitatges hi vivien persones soles el 41,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,31.
Per edats la població es repartia de la següent manera: un 26,8% tenia menys de 18 anys, un 5,4% entre 18 i 24, un 30,4% entre 25 i 44, un 16,1% de 45 a 60 i un 21,4% 65 anys o més.
L'edat mediana era de 38 anys. Per cada 100 dones de 18 o més anys hi havia 78,3 homes.
La renda mediana per habitatge era de 16.250 $ i la renda mediana per família de 22.500 $. Els homes tenien una renda mediana de 62.500 $ mentre que les dones 16.250 $. La renda per capita de la població era d'11.607 $. Entorn del 20% de les famílies i el 40,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Clearview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Sulfur de potassi

El sulfur de potassi, K₂S, és un compost químic inorgànic iònic format per cations potassi, K$^+$, i anions sulfur, S$^{2–}$. Es presenta en forma de cristalls incolors que adquireixen tonalitats vermelloses o grogues per acció de l'aire. Té una olor característica. La seva estructura cristal·lina és cúbica tipus antifluorita, on els petits cations potassi K$^+$ ocupen les posicions tetraèdriques del F$^–$ de la fluorita i els grans anions sulfur, S$^{2–}$ ocupen les posicions de coordinació vuit dels Ca$^{2+}$ de la fluorita. Altres sulfurs de metalls alcalins també cristal·litzen en la mateixa estructura d'antifluorita: sulfur de liti, Li₂S, sulfur de sodi, Na₂S, i sulfur de rubidi Rb₂S. Quant a la solubilitat és soluble en aigua, etanol i glicerina, i insoluble en èter etílic.
És un compost higroscòpic, per la qual cosa forma hidrats, en concret el sulfur de potassi pentahidratat, K₂S·5H₂O, incolor, que cristal·litza en el sistema romboèdric. És molt soluble en aigua, etanol i glicerina i insoluble en èter etílic. El seu punt de fusió és baix, només 60 °C.

## Reaccions químiques

* S'hidrolitza en dissolució aquosa donant sulfur d'hidrogen i hidròxid de potassi segons la reacció:
    K₂S + 2 H₂O → H₂S + 2 KOH
* Reacciona amb els àcids produint sulfur d'hidrogen i la sal corresponent. Per exemple amb àcid clorhídric dona sulfur d'hidrogen i clorur de potassi:
    K₂S + HCl → H₂S + KCl
* En l'aire reacciona amb l'oxigen i s'oxida fàcilment donant sulfit de potassi i sulfat de potassi:
    2 K₂S + ½ O₂ → K₂SO₃ + K₂SO₄
* Si el sulfur de potassi es fa bullir amb sofre s'obtenen mescles de polisulfurs de potassi: K₂S$_x$ (x = 2, 3, 4 o 5)

## Aplicacions

* El sulfur de potassi es produeix en la combustió de la pólvora negra, essent el principal productor de fum degut a la seva volatilització causada per les elevades temperatures que es produeixen en les explosions.
* S'empra en argenteria per oxidar peces de metalls.
* El K₂S té aplicació en agricultura com a component dels fertilitzants, ja que aporta potassi i sofre als sòls.
* S'utilitza també en medicina en els preparats per combatre l'artritis.

## Referències

* ↑ STEELE, D. Química de los elementos metálicos. Exedra. Ed Alhambra. Madrid, 1971

## Bibliografia

* FICHAS INTERNACIONALES DE SEGURIDAD QUÍMICA http://www.mtas.es/insht/ipcsnspn/nspn0549.htm
* LIDE D.R. (Ed.) Handbook of Chemistry and Physics. CRC Press. 77th Ed. (1996-1997) New York
# Sukkur

Sukkur, o Sakharu (urdú:سکھر, sindi:سکر) és una ciutat del Sind (Pakistan), la tercera de la província a la riba de l'Indus. Una teoria diu que el nom deriva de Saqar (intens) pel calor que hi van trobar els àrabs, i una altra diu que deriva del sànscrit Sakharu que en sindi vol dir ""superior". La ciutat s'anomena Darya Dino (درياءَ ڏنو "regal del riu). És capital del districte de Sukkur i la taluka de Sukkur. La població estimada el 2009 és de 476.776 habitants.

## Història

La zona fou part del regne de Musicà en temps d'Alexandre el Gran. Sukkur estava molt propera la capital bramànica del Sind abans de la conquesta musulmana, Alor (o Aror). Les seves ruïnes estan a uns 8 km a l'est de Rohri la qual està situada a la vora de l'Indus enfront de Sukkur. Després del 712 fou part del califat. Vegeu Districte de Sukkur.
Domini dels afganesos va passar als mirs talpurs en una data desconeguda entre 1809 i 1824. El 1833 Shah Shuja, emir destronat de l'Afganistan, va derrotar els mirs talpurs a Sukkur i la va ocupar. El 1839 hi van estacionar tropes britàniques al punt a l'entorn del fort que formà la Nova Sukkur. Fou cedida als britànics el 1842 junt amb altres ciutats i el 1843 els britànics van annexionar tot el Sind. El 1945 fou abandonada com a fortalesa després d'una epidèmia de febre. El 1901 va substituir a Shikarpur com a capital del districte, i aquest va agafar el seu nom. La població s'estimava el 1834 en 4000 habitants, i el 1872 havia passat a 13.318, el 1881 a 275.389, el 1891 a 29.302 i el 1901 a 31.316. La municipalitat es va establir el 1862.

## Vegeu també

* Alor (sànscrit: अरोड, Urdú: اروڑ),

## Referències

* Siddique G. Memon (2000): Sukkur Then and Now, Oxford University Press, ISBN 0-19-579069-3

## Enllaços externs

* Sukkur - Lloc web oficial
# Tigrisoma

Tigrisoma és un gènere d'ocells de la família dels ardèids (Ardeidae) que habita les àrees humides de la zona neotropical. Són coneguts com a agrons tigrats. Se n'han descrit tres espècies:
* martinet tigrat rogenc (Tigrisoma lineatum).
* martinet tigrat fosc (Tigrisoma fasciatum).
* martinet tigrat gorjagroc (Tigrisoma mexicanum).

## Referències

* ↑ «Tigrisoma». Cercaterm. TERMCAT, Centre de Terminologia. Rev. 28/08/2013 (català)
* ↑ Classificació dels Pelecaniformes a ZOONOMEN Rev. 23-04-2010
# Postita

La postita és un mineral de la classe dels òxids. Rep el nom en honor del Dr. Jeffrey E. Post (n. 1954), mineralogista i conservador de les col·leccions de minerals i gemmes de la Smithsonian Institution.

## Característiques

La postita és un òxid de fórmula química Mg(H₂O)₆Al₂(OH)₂(H₂O)₈(V$_{10}$O$_{28}$)·13H₂O. Va ser aprovada com a espècie vàlida per l'Associació Mineralògica Internacional l'any 2011, sent publicada per primera vegada un any després. Cristal·litza en el sistema ortoròmbic. La seva duresa a l'escala de Mohs és 2.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 63564 i 63563.

## Formació i jaciments

Va ser descrita a partir de mostres recollides a dues mines del districte miner de La Sal, la comtat de San Juan (Utah, Estats Units): la mina Vanadium Queen i la mina Blue Cap. També ha estat descrita a la propera mina Black Hat, així com a la mina Packrat, al comtat de Mesa, Colorado, també als Estats Units. Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Postite» (en anglès). Mindat. [Consulta: 19 gener 2022].
# Scott Pilgrim vs. The World

Scott Pilgrim vs. The World és una pel·lícula d'acció i comèdia dirigida per Edgar Wright, basada en la sèrie de novel·les gràfiques Scott Pilgrim, de Bryan Lee O'Malley. La pel·lícula segueix a Scott Pilgrim (Michael Cera), un jove músic canadenc, que coneix la noia dels seus somnis, Ramona Flowers (Mary Elizabeth Winstead), una missatgera dels Estats Units. Per tal d'aconseguir enamorar Ramona Scott ha d'enfrontar-se als set malvats ex-xicots de la noia que, a més, intenten matar-lo.
Després que es publiqués el primer volum del còmic ja es va plantejar realitzar la pel·lícula Scott Pilgrim vs. the World. Edgar Wright es va interessar en el projecte i el rodatge va començar el març de 2009 a Toronto. El film es va estrenar després d'una conferència a la Comic Con de San Diego, el 22 de juliol de 2010. Va projectar-se a 2.818 cinemes a Nord-amèrica el 13 d'agost de 2010. La pel·lícula va ser la cinquena més vista en el primer cap de setmana després de l'estrena, amb una recaptació de 10,5 milions de dòlars. Scott Pilgrim vs. the World va acabar la cinquena setmana després del seu llançament amb una recaptació a taquilla de 10,5 milions de dòlars. La pel·lícula no va recuperar el seu pressupost mentre es va projectar als cinemes, va guanyar 31,5 milions a Amèrica del Nord i 16 milions a l'estranger. No obstant això, el film va tenir un millor rendiment en l'àmbit domèstic i va obtenir moltes vendes en format Blu-ray durant la primera setmana que va estar disponible i des d'aleshores s'ha convertit en una pel·lícula de culte.

## Repartiment

* Michael Cera: Scott Pilgrim
* Kieran Culkin: Wallace Wells
* Ellen Wong: Knives Chau
* Johnny Simmons: Jove Neil Nordegraf
* Anna Kendrick: Stacey Pilgrim
* Brie Larson: Natalie "Envy" Adams
* Aubrey Plaza: Julie Powers

## Referències

* 1 2 «Scott Pilgrim vs. the World a Box Office Mojo». [Consulta: 21 octubre 2014].
* ↑ «‘The Expendables' Tops Weekend Box Office». The Wall Street Journal, 15-08-2010 [Consulta: 21 octubre 2014].
* ↑ Szklarski, Cassandra «Scott Pilgrim vs. the disappointing box office». thestar.com, 04-11-2010 [Consulta: 21 octubre 2014].
* ↑ Pyrtle, Kevin «Scott Pilgrim vs. The World». Wtf-Film, 12-11-2010 [Consulta: 21 octubre 2014]. Arxivat 6 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-06. [Consulta: 21 octubre 2014].
* ↑ McInally, Ben. «The Best Comic Book Movie Adaptations». [Consulta: 21 octubre 2014].

## Enllaços externs

* [ Scott Pilgrim vs. The World - Lloc web oficial]
# Lupiana

Lupiana és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 258 | 278 | 244 | 227 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].